《谪袁州道中寄苏子美》
宋代·张群

忆昨共系吴门舟，我独千里君独留。江花粲尔不同醉，野月娟然增此愁。

谈笑还令舌本强，诗篇顿觉笔锋柔。沧浪书信无消息，鸿雁来时数举头。

作者简介：张群，仁宗天圣七年（一○二九），为职方员外郎、判三司理欠司（《续资治通鉴长编》卷一○八）。庆历中以事贬袁州（清乾隆《袁州府志》卷三六）。今录诗二首。